|  |  |  |
| --- | --- | --- |
| Факултет инжењерских наука Универзитета у КрагујевцуCAD Лабораторија | cadlab-1 | 3d_2 |

КУРС ЗА УПОЗНАВАЊЕ **PLM** СОФТВЕРА ЗА УЧЕНИКЕ ПРВЕ И ДРУГЕ КРАГУЈЕВАЧКЕ ГИМНАЗИЈЕ

**КУРС 3D МОДЕЛИРАЊА ЗА ГИМНАЗИЈАЛЦЕ**

**CAD Лабораторија** Факултета инжењерских наука Универзитета у Крагујевцу организује курс за упознавање са PLM софтверима за ученике Прве и Друге Крагујевачке Гимназије. Курс је намењен првенствено ученицима завршних година. За циљну групу су изабрани гимназијалци, зато што њихови наставни планови не обезбеђују никакве садржаје из ове области.

**Циљ курса** је да упозна полазнике са атрактивним могућностима PLM софтвера (Dassault Systems – CATIA, Autodesk – Inventor, Siemens – NX) . Познавање ових софтвера даће полазницима бројне предности у креирању и управљању својом каријером. Послови за које се оспособљавају млади кроз овакве курсеве су повезани са креативношћу и коришћењем рачунара. Стечена знања су универзална, могу се примењивати у различитим областима и без географских ограничења.

**Одржва се** на Факултету инжењерских наука Универзитета у Крагујевцу, недељом од 10 часова у рачунарској учионици C-IV-2.

**Почетак курса:** 15. 03. 2020. године. Трајање курса (2.-4. недеље) дефинише се накнадно зависно од ефикасности оспособљавања полазника.

**Курс је бесплатан за полазнике.** Број полазника је ограничен на 40. Сваки полазник ће имати на располагању свој рачунар.

**Предавања ће држати** експерти са практичним искуством у коришћењу PLM софтвера и млађи сарадници који ће успоставити добару комуникацију са полазницима. У извођењу курса биће коришћене савремене едукационе методе. Курс ће бити прилагођен полазницима. Полазници курса ће имати обезбеђено освежење за време извођења курса.

**Оквирни садржај курса** ће бити: Основне карактеристике, предности и могућности PLM (CAD, CAM, CAE, …) софтвера, моделирање делова са актуелним примерима, примена PLM софтвера у различитим областима, самостални рад полазника на једноставним примерима.

За полазнике који буду савесно похађали курс, **Факултет ће обезбедити Сертификат о успешно завршеном курсу**.

За полазнике који буду уписали Факултет инжењерских наука биће вреднован успешно завршен курс кроз признавање одређеног броја поена за сродне предмете који се слушају на Факултету.

**Пријављивање** заинтересованих код проф. др Ненада Марјановића (nesam@kg.ac.rs).

У пријави је потребно навести само име и презиме ученика, одељење и e-mail.

У случају већег интересовања курс ће бити поново организован.